Sinay yarim orolida IShIDning 10 nafar jangarisi yo‘q qilindi

Misrning Sinay yarim oroli shimolida IShIDning mahalliy qanotiga mansub kamida 10 nafar jangari yo‘q qilindi. Bu haqda “TASS” xabar bermoqda.

Terrorchilar Misr qurolli kuchlari artilleriya zarbalari natijasida Shayx Zubayd shahrida o‘ldirildi.
Harbiylarga ko‘ra, ekstremistlar kuch tizimlari marralariga yangi hujumlarni tayyorlagan, biroq yashiringan manzillari vaqtida razvedka tomonidan aniqlandi. Zarbalar davomida jangarilar foydalangan 3 transport vositasi yo‘q qilindi va ular yashiringan 9 uy vayron etildi.
IShID ekstremistik guruhi jahonning bir qator mamlakatlari va xalqaro tashkilotlar tomonidan “terrorchilik tashkiloti” deb topilgan.